સરકારનું એક વર્ષ: 'માત્ર યોગીના દિવસો બદલાયા'\nએ સમયે એવું પ્રતીત થઈ રહ્યું હતું કે ભારતના સૌથી મોટા પ્રદેશમાં કંઈક નવું થવાનું છે. 

ઇતિહાસમાં પહેલીવાર કોઈ કેસરી કપડાં ધારણ કરેલા સાધુ રાજ્યની સૌથી મોટી સત્તા પર બિરાજમાન થયા હતા.

આજે યોગી આદિત્યનાથને આ ખુરસી પર બિરાજમાન થયે એક વર્ષ પૂર્ણ થઈ ગયું છે.

વચનોની લ્હાણી

19 માર્ચ 2017ના રોજ જ્યારે યોગીએ મુખ્યમંત્રી પદ ગ્રહણ કર્યું ત્યારે વચનોની લ્હાણી કરી દીધી હતી.

તેમણે તેમનાં પહેલાં ભાષણમાં લોકોને વિશ્વાસ અપાવ્યો હતો કે તેઓ હવામાં વાત નથી કરી રહ્યા અને ખરેખર ઉત્તર પ્રદેશની કાયાપલટ કરી દેશે.

ત્યારે પણ લોકોને એ વાતની સમજ હતી કે રાજ્યની દરેક સમસ્યા પાછળ મૂળ કારણ ભ્રષ્ટાચાર છે.

તમને આ પણ વાંચવું ગમશે

જનતાના મગજમાં એવું હતું કે રાજ્યને લાંબા સમય પછી એક પ્રામાણિક વ્યક્તિ મુખ્યમંત્રી તરીકે મળી છે.

લોકોમાં એવી ધારણા બંધાઈ હતી કે હવે રાજ્યના દિવસો બદલાશે.

દિવસો બદલાયા

દિવસો તો બદલાયા પણ માત્ર યોગી આદિત્યનાથ માટે.

ગોરખનાથ મંદિરના મહંત જે જાહેરમાં જનતાને દર્શન આપતા હતા અને તેમની સમસ્યા સાંભળતા હતા. 

હવે તેઓ બ્લેક કમાન્ડોની સુરક્ષામાં એક કિલ્લામાં અંદર રહેવા લાગ્યા છે.

એ આદિત્યનાથ જે વાસ્તવિક સ્થિતિને સમજવા માટે ખુદ જમીન પર રહેતા હતા, હવે નીચેનાં દ્રશ્યો જોવા હેલિકોપ્ટરનો ઉપયોગ કરવા લાગ્યા છે. 

સુરક્ષાકર્મીઓ અને નોકરશાહીથી હંમેશા ઘેરાયેલા આદિત્યનાથ  હવે "ફિલ્ટર્ડ" સૂચનાઓ પર નિર્ભર થઈ ગયા છે.

હાં, એમની સૌથી મોટી ઉપલબ્ધિ એ છે કે પૂર્વી ઉત્તર પ્રદેશના કેટલાક જિલ્લાઓમાં જ સિમિત રહેનારા સાધુઓ ભાજપના રાષ્ટ્રીય સ્તરના "સ્ટાર કૅમ્પેનર" બની ગયા છે.

મઠાધીશ

વર્ષો સુધી મઠાધીશ હોવાના કારણે પોતાની વાત મનાવવાની તેમને આદત પડી ગઈ છે અને બીજાની વાત સાંભળવાની નહીં.

મઠના ભક્તોને તો દિવસને પણ રાત કહેવાની આદત હતી. પરંતુ લોકશાહીમાં એક સર્વોચ્ચ પદ પર બેસીને મઠાધીશ બની રહેવું શક્ય નથી.

પરંતુ સ્વાર્થી, ભ્રષ્ટ અને કામ ન કરનારા નેતાઓ અને નોકરશાહી સમય સાથે હાવી થતા ગયા.

યોગી અને જનતા વચ્ચે અંતર વધતું ગયું

જે વાહવાહીની બીમારીએ સમાજવાદી પાર્ટીના અખિલેશ યાદવ અને બહુજન સમાજવાદી પાર્ટીની માયાવતીને ડૂબાડી દીધી. એ જ બીમારી યોગીને પણ ઘેરી રહી છે.

યોગી આદિત્યનાથની સરકારને પણ ઉધઈ લાગી રહી છે, જેનાથી તેઓ બેખબર છે. 

"હાં, મુખ્યમંત્રીજી"  સાંભળવાની આદત નથી એટલે જ્યારે કોઈ વાસ્તવિકતાનો અહેસાસ કરાવવા પ્રયાસ કરતું તો એ વ્યક્તિ દુશ્મન બની...\n\ntl;dr:
બાર મહિના પહેલાં યોગી આદિત્યનાથે ઉત્તર પ્રદેશના મુખ્યમંત્રી પદનો કાર્યભાર સંભાળ્યો હતો.